COM7 บวกเกือบ 5% โบรกฯเคาะซื้อเป้า 35 บ. ชี้ธุรกิจฟื้นตัวเด่น หลังปลดล็อคดาวน์
COM7 บวกเกือบ 5% โบรกฯเคาะซื้อเป้า 35 บ. ชี้ธุรกิจฟื้นตัวเด่น หลังปลดล็อคดาวน์
COM7 บวกเกือบ 5% โบรกฯเคาะซื้อเป้า 35 บ. ชี้ธุรกิจฟื้นตัวเด่น หลังปลดล็อคดาวน์
9 ก.ค. 2563

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 15.45 น. อยู่ที่ 33.50 บาท บวก 1.50 บาท หรือ 4.69% สูงสุดที่ 34 บาท ต่ำสุดที่ 32.25 บาท ด้วยมูลค่าซื้อขาย 785.63 ล้านบาท โดยราคาหุ้นปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 10 ส.ค.2558 ราคา IPO ที่ 3.35 บาท

ด้าน บล.บัวหลวง ระบุในบทวิเคราะห์ แนะนำ “ซื้อ” COM7 มั่นใจว่าผลประกอบการของ COM7 จะกลับสู่ Growth mode ปรับราคาเป้าหมายขึ้นเป็น 35 บาท (อิง PE ที่ 30 เท่า บนกำไรปี 2564 ) อนึ่งหุ้นกลุ่มค้าปลีกหลายตัวตอนนี้เทรด PE เกิน 30 เท่า บนกำไรปี 2564 ไปแล้ว
ทั้งนี้คาดบริษัทจะกลับสู่ Growth mode ตั้งแต่เดือนกรกฎาคม เป็นต้นไป เพราะจากการสังเกตพฤติกรรมผู้บริโภคแล้ว เราพบว่าสินค้า IOT ยังคงเป็นที่ต้องการสูง ยอดซื้อที่กลับมามองว่าไม่ใช่อุปสงค์ที่อั้นมาจากช่วงปิดห้าง แต่เป็นอุปสงค์จริงที่เกิดกับสินค้า IOT ที่ผู้บริโภคที่ทันสมัย มีความต้องการเปลี่ยนอุปกรณ์ให้ทันเทคโนโลยีตลอด ประกอบกับกลยุทธ์ที่บริษัทวางไว้ คือการเคลียร์สต๊อก (ไม่ติดสต๊อกของเก่า) จึงทำให้บริษัทมีสินค้ารุ่นใหม่พร้อมจำหน่าย ร้านของ COM7 จึงสามารถดึงดูดผู้บริโภคได้ดี